‘राजा शिवाजी’ची एकूण बॉक्स ऑफिस कमाई किती झाली? चित्रपटाने किती नफा कमावला?

Mahaenews A link to your homepage with your site title as anchor text
Raja Shivaji Final Box Office Collection: मराठी चित्रपटसृष्टीतील बहुचर्चित आणि बहुप्रतिक्षित ‘राजा शिवाजी’ या चित्रपटाने बॉक्स ऑफिसवर दमदार कामगिरी करत मोठे यश मिळवले आहे. अभिनेता-दिग्दर्शक रितेश देशमुखच्या या ऐतिहासिक चित्रपटाने केवळ प्रेक्षकांची मने जिंकली नाहीत, तर कमाईच्या बाबतीतही अनेक विक्रम मोडले आहेत

1 मे रोजी प्रदर्शित झालेल्या ‘राजा शिवाजी’मध्ये रितेश देशमुख, संजय दत्त, अभिषेक बच्चन, विद्या बालन यांच्यासह अनेक दिग्गज कलाकारांनी भूमिका साकारल्या आहेत. चित्रपट प्रदर्शित होण्यापूर्वीच त्याची मोठ्या प्रमाणावर चर्चा होती. छत्रपती शिवाजी महाराजांच्या जीवनावर आधारित या चित्रपटाला प्रेक्षकांचा भरभरून प्रतिसाद मिळाला.

सुमारे 75 कोटी रुपयांच्या बजेटमध्ये तयार झालेला ‘राजा शिवाजी’ हा आतापर्यंतचा सर्वात महागडा मराठी चित्रपट मानला जातो. एवढ्या मोठ्या बजेटमुळे चित्रपटासमोर कमाईचे मोठे आव्हान होते. मात्र चित्रपटाने अपेक्षेपेक्षाही सरस कामगिरी करत गुंतवणूकदारांना मोठा दिलासा दिला

हेही वाचा – ‘राज्यातील सर्व ग्रामीण पाणीपुरवठा योजना सौर ऊर्जेवर आणणार’; मुख्यमंत्री देवेंद्र फडणवीस

चित्रपटाने प्रदर्शित होताच भारतात 12.4 कोटी रुपयांची ओपनिंग केली. मराठी चित्रपटांच्या इतिहासातील ही सर्वात मोठी ओपनिंग ठरली. त्यानंतरही चित्रपटाची कमाई सातत्याने सुरू राहिली. चांगली कथा, प्रभावी अभिनय, भव्य सेट आणि संगीतामुळे प्रेक्षकांनी चित्रपटाला पसंती दिली.मराठी बातम्यांचे पॉडकास्ट

संपूर्ण थिएटर रनमध्ये ‘राजा शिवाजी’ने भारतात 105.68 कोटी रुपयांचे नेट कलेक्शन केले. तर भारतातील ग्रॉस कमाई 124.7 कोटी रुपयांपर्यंत पोहोचली. परदेशातूनही चित्रपटाने 5 कोटी रुपयांची कमाई केली. त्यामुळे चित्रपटाचे एकूण जागतिक बॉक्स ऑफिस कलेक्शन 129.7 कोटी रुपयांवर जाऊन पोहोचले.

कमाईच्या तुलनेत पाहता, 75 कोटी रुपयांच्या बजेटवर चित्रपटाने 30.68 कोटी रुपयांचा नफा कमावला आहे. म्हणजेच गुंतवणुकीवर सुमारे 40.9 टक्के परतावा मिळाला आहे. त्यामुळे बॉक्स ऑफिसवर ‘राजा शिवाजी’ यशस्वी झाला आहे.

मराठी चित्रपटसृष्टीसाठी ‘राजा शिवाजी’चे हे यश अत्यंत महत्त्वाचे मानले जात आहे. मोठ्या बजेटचे, भव्य ऐतिहासिक चित्रपट मराठीतही यशस्वी होऊ शकतात, हे या चित्रपटाने सिद्ध करून दाखवले आहे. त्यामुळे आगामी काळात मराठी चित्रपटसृष्टीत आणखी मोठ्या आणि दर्जेदार ऐतिहासिक चित्रपटांची निर्मिती होण्याचा मार्ग मोकळा झाला आहे.

महाईन्यूज-X वर फॉलो करा : महाईन्यूजला instagram वर फॉलो करा